Solaris Bus & Coach

Solaris Bus & Coach е полски производител на автобуси (градски и туристически), тролейбуси и трамваи. Компанията Solaris Bus & Coach е основана през 1996 г. През месец август същата година Кристов Олзиевски открива във Варшава търговския офис на автобусния производител Neoplan. Компанията е наречена Neoplan Polska Sp. Z OO (Neoplan Polska Company Limited). През следващата година е доставен само един автобус, първият нископодов автобус в Полша, модел Neoplan N4020 за общинската автобусна транспортна фирма МЗК във Варшава. През месец септември 1994 г. компаниите Neoplan Polska и MAN спечелват заедно първия голям търг за доставка на автобуси за градски транспорт в град Познан. От всичките 122 автобуса, 72 са от марката Neoplan с 9, 12 и 15-метрови дължини. Автобусите са сглобени в завода в Болехово Оседле близо до Познан, открит на 5 септември 1996 г. Следващи поръчки са само въпрос на време и до края на 1999 г. са доставени общо 467 Neoplan автобуси на видове N4009, N4010, N4016, N4020 и N4021, както и на леко модернизиран тип K4016. Всички автобуси са били предназначени само за полския пазар. На 4.09.1999 г. официално са представени автобусите Solaris Urbino 12, 15 и 18. Автобусите са построени в собствено конструкторско бюро на компанията. Като символ на новия автобус е избран дакел, изображението на който седи най-отпред на всеки автобус от марката Solaris. През декември 1999 г. Neoplan Polska купува 30% от компанията на Gottlob Auwärter GmbH. Целта е увеличаване възможностите за производство и излизане и на недостъпните дотогава европейски пазари. Когато обаче Gottlob Auwärter е купена от MAN, конкурентна на Neoplan Polska по това време, и се формира новата група Neoplan. От септември 2001 г. фирмата е преименувана на Solaris Bus & Coach Sp. z o.o.. Една година по-късно, през септември 2002 г. е представено второто поколение на автобусите Urbino. Две години по-късно, през септември 2004 г., по време на 60-ия международен панаир Internationale Automobil-Ausstellung der Nutzfahrzeuge в Хановер е представено трето поколение на автобусите Solaris Urbino 12. Десет години по-късно, също в Хановер, е представено четвъртото им поколение. През 2005 г. основателят на фирмата изкупува обратно акциите, принадлежащи на една от банките, и връща пълния контрол над компанията. От юли 2005 г. компанията е преобразувана в акционерно дружество с името Solaris Bus & Coach SA. Увеличаването на производството на автобуси създава необходимостта от развитие на фабриката. Важно събитие е откриването на нова производствена зала в Болешово на 4 април 2006 г. През май 2009 г. в Болешово е произведен 5000-ният автобус, а през март 2014 г. – 10 000-ният. Фирмата има предприятия в Болешово и Познан, Полша. Предприятието Solaris има заводи в Шрода Великополска, там се произвеждат каросериите на автобусите и тролейбусите; в Болешово, където се произвеждат предните и задните оси на автобусите и тролейбусите и се извършва сглобяването на осите с каросерията и поставянето на гумите. В предприятието в град Болешево се извършва боядисването и сглобяването на автобусите. Компанията Solaris Bus & Coach произвежда също и каросерии за фирмата Škoda за тролейбусите Škoda Solaris 26Tr, Škoda Solaris 27Tr и Škoda Solaris 28Tr. Компанията Solaris Bus & Coach е създадена от Кшищоф Олшевски. Той е натрупал дългогодишен опит в автобусната индустрия като мениджър на компанията Neoplan Polska. Ръководни позиции във фирмата заемат жена му Соланже Олшевска и дъщеря му Малгожата Олшевска. Компанията се развива, демонстрирайки непрекъсната динамика и разширяване на продуктовата гама чрез добавяне на иновационни превозни средства. История Началото Началото на производството е поставено през 1996 г., когато е създадена и семейната фирма. Компанията залага на иновациите, което я прави един от европейските лидери при градските автобуси. От старта през 1996 до 2012 г. от завода на Solaris са излезли над 8000 автобуса. Износът започва през 2000 г. и оттогава непрекъснато расте. През 2008 г. експортните продажби са около 50% от продукцията. Автобуси Solaris се движат в 18 европейски държави и в Дубай. През 2006 г. Solaris представя първия в Европа хибриден автобус с дизел-електрическо задвижване. Развитие и планове Оборотът на Solaris Bus & Coach S.A. през 2008 г. за първи път надхвърля 1 млрд. злоти, достигайки 1055 млн. злоти (ок. 300 млн. евро), което е растеж с 48% за една година. В края на 2008 г. в компанията са работели 1500 души. През 2010 г. са назначени 200 нови работници за посрещане на нуждите на производството на нови автобуси и следпродажбеното обслужване. Изпълнителната директорка на компанията Соланже Олшевска обяснява: „През 2009 г. продължаваме с амбициозните планове. Ние имаме честта да се ползваме с доверие на нашите сегашни клиенти и ще работим здраво за разширяване на базата си от клиенти. Нови продукти ще отворят нови пазарни сегменти за нас. Приоритети са междуградските автобуси и хибридните автобуси със серийна силова линия. През 2009 г. също ще се видят първите трамваи Solaris в европейските градове. С оглед на непрестанните предизвикателства на климатичните промени ние ще работим върху напълно електрически градски автобуси.“ През март 2014 Solaris празнува 10 000 продадени автобуса. Лидерство при хибридите 526 от произведените през 2008 г. автобуси – повече от половината, са били съчленени. В тази бройка влизат и 5 автобуса Solaris Urbino 18 Hybrid за клиенти от Германия и за компанията за градски транспорт в Познан – първият полски транспортен оператор, който използва автобуси с хибридно задвижване. През 2008 г. в Полша компанията продължава да доминира и при градските автобуси и на цялостния автобусен пазар. Доставени са 480 автобуса на клиенти. Това е 30% от общия пазар на автобуси и 53% от пазара на градски автобуси в страната. На домашния пазар на градски автобуси Solais изпреварва с почти с 40% най-близкия си конкурент. В Германия Solaris продължава да е най-големият вносител на градски автобуси. 185 нови Solaris Urbino отреждат на компанията над 9% от пазара на градски автобуси в страна с традиции в производството им. За Solaris Bus & Coach Германия е решаващ пазар. 2008 г. остава в историята на Solaris и като годината на най-голямата експортна поръчка. Става дума за договорената доставка на 320 автобуса за гръцката столица Атина. Продукти Автобуси Автобусите Urbino са серия градски е крайградски автобуси. Изцяло или частично нископодови. С дължина от 9 до 24 метра. Предлагат се както с дизелови, така и с двигатели на природен газ, хибридни, електрически или дори водородни задвижвания. Произвеждат се от стомана, устойчива на корозия, и са екипирани с модули, шасита и силово задвижване на водещи европейски производители. Не могат да бъдат сбъркани и по друго – всички градски автобуси Urbino, както и тролейбусите Trollino имат два уникални индивидуални символа. Първият е асиметричното предно стъкло, което предлага по-добра видимост за пасажерите, а вторият е зеленият дакел, символ на приятелството с природата и пасажерите. Компанията произвежда и специализирани автобуси за летищен транспорт, както и подвижни кръводарителски станции. В производство в момента: Solaris Urbino 10,5 – градски автобус Solaris Urbino 12 – градски автобус Solaris Urbino 12 Hybrid – градски автобус Solaris Urbino 12 LE – градски автобус Solaris Urbino 15 LE – градски автобус Solaris Urbino 18 – градски автобус Solaris Urbino 18 Hybrid – градски автобус Solaris InterUrbino 12 – междуградски автобус (представен през 2010) Спрени от производство: Solaris Alpino – градски автобус Solaris Alpino 8,9 LE – градски автобус Solaris Urbino 15 – градски автобус Solaris Vacanza 12 – туристически автобус Solaris Vacanza 13 – туристически автобус Тролейбуси На базата на автобусите Urbino, Solaris произвежда тролейбусите Trollino. Те се предлагат и в хибридна версия с тягови батерии, които им позволяват да се движат автономно до 15 km без наличието на контактна мрежа над тях. В производство в момента: Solaris Trollino 12 – тролейбус Solaris Trollino 15 – тролейбус Solaris Trollino 18 – тролейбус Solaris Trollino 24 – тролейбус Skoda Solaris 26Tr – тролейбус (каросерия) Skoda Solaris 27Tr – тролейбус (каросерия) Skoda Solaris 28Tr – тролейбус (каросерия) Спрени от производство: Solaris Trollino 15 – тролейбус Трамваи Solaris Tramino – трамвай (представен през 2010 г.) Външни препратки Официален сайт на Solaris Списание „Камиони“, приложение „Автобуси“ Източници